**מאי בקצב הפלמנקו**

**החל מה-20 למאי בתיאטרון הצפון ועד סוף החודש בסוזן דלל**

**להקת הפלמנקו הישראלית COMAPSבמופע חדש**

**AguaDulce ("מים מתוקים") לצד הרקדן הספרדי הנודע:**

**HUGO DAVID ALVAREZ**



**להקת הפלמנקו הישראלית קומפאס COMPAS בניהולה האמנותי של מיכל נתן , תופיע במהלך חודש מאי עם הרקדן הספרדי הנודע: HUGO DAVID ALVAREZ במופע: AguaDulce** **("מים מתוקים")**

המופע החדש "אגווה דולסה" , מציג את ענפי הפלמנקו השייכים לקבוצת IDA YUELTA , קבוצת סגנונות "שיצאו" מאמריקה הלטינית "הוחזרו" על ידי המהגרים הספרדים ששבו לספרד ונטמעו בעולם הפלמנקו. מקצבים אלו רכים ומלודיים יותר משאר ענפי הפלמנקו.

"אגווה דולסה" זכה לשבחים וביקורות טובות, זאת הודות גם לצבעוניות והססגוניות הבאה לידי ביטוי בתלבושות מרהיבות, שילוב של מוזיקה מקורית של הגיטריסט - יחיאל חסון (מפיק מוזיקלי של יסמין לוי) לצד טנגו ושילוב סגנונות.

להקת הפלמנקו הרפרטוארית המובילה בישראל  זוכה להערכה רבה בארץ ובחו"ל. "קומפאס" ידועה ומוכרת בזכות הבחירות המגוונות, ההרפתקניות והנועזות שלה ובעובדה ששום הפקה אף פעם אינה חוזרת על עצמה. גם המופע הזה הוא סוג של המשך חיפוש אמנותי לכיוונים ולריגושים חדשים, תוך שיתופי פעולה חדשים ומעניינים המאפיינים את הלהקה באופן קבוע.

**עולמות של תרבות על במה אחת**

במופע משתתפים **מיכל  נתן** ולהקת הפלמנקו הישראלית לצד יוצרי ורקדני טנגו ארגנטינאים מקצועיים בראשם- **רונן חייט** המוביל בישראל את מחול הטנגו  ולצד יחיאל חסון, יוצר ונגן גיטרה מוערך. בין החומרים במופע יצירות של הכוריאוגרף הספרדי-ארגנטינאי **Hugo David Alvarez -** רקדן וכוריאוגרף יליד ארגנטינה אשר למד אצל גדולי המורים לפלמנקו ורקד בלהקות פלמנקו מובילות בעולם  (אנטוניו מרקז, רפאל אגילר, שרה לזנה, חסוס קורטז).

**מופע פלמנקו בשילוב מוזיקה קובנית חיה**

המופע מציג את ענפי הפלמנקו השייכים לקבוצת ה**IDA Y VUELTA**  
קבוצת סגנונות אשר "יצאו וחזרו" מאמריקה הלטינית לספרד (בעיקר קובה) ומאופיינים באופי רך ומלודי יותר משאר ענפי הפלמנקו  
בערב ייחודי ומקורי זה מחזירה הלהקה את החומרים האלו לביקור מחודש בארצות מוצאן..

את המופע מלווה הזמרת  הטרובה קובנית : **יאנה אספרנסה רודריגז**  אשר נחשבה לילדת פלא מגיל 8 , כיכבה לאורך השנים במופעים מוזיקליים "מקובה באהבה", "קסם האהבה הלטיני" ו"סרנדה" וכזמרת הראשית של להקת בילונגו הקובנית. בשל קולה הייחודי זכתה יאנה במלגה ולהוצאת אלבומה Los Mensajeros Del Bolero שזכה להדים ותשבוחות

**ניהול אמנותי וכוריאוגרפיה: מיכל נתן**

**כוריאוגרפים נוספים: רונן חייט, , Hugo David Alvarez**

**ניהול מוסיקלי וגיטרה: יחיאל חסון**

**שירה: יאנה אספרנסה מירבל רודריגז )קובה-ישראל(**

**רקדניות להקת הפלמנקו הישראלית COMPAS : מיכל נתן, ולדה וסט, הדס נסטל, מורן רון, אילת שחר**

**רקדני טנגו: רונן חייט, מאיה שוורץ**

**תלבושות: ורוניקה שור**

**תאריכי מופעים:**

**5 .20 – יום ד' שעה 20:30 . תיאטרון הצפון 04-8814814**

**25.5 - יום ב' – שעה 20:30, מרכז הצעירים באר שבע 08-6266400**

**27.5 – יום ד' - שעה 20:30 אולם רבקה קראון , תיאטרון ירושלים 02-6237000**

**30.5 – יום שבת שעה 21:00 מרכז סוזן דלל, נוה צדק, תל אביב 03-6959536**

**עבור התקשורת - לפרטים נוספים איטל 054-3024350**

**על הלהקה ומיכל נתן – מייסדת**

להקת הפלמנקו הישראלית בניהולה האמנותי של מיכל נתן הינה להקה רפרטוארית הפועלת כבר למעלה מ-15 שנה במסגרת העמותה לקידום תרבות הפלמנקו בישראל ונתמכת על ידי משרד התרבות והספורט ועיריית תל אביב. בשנות פעילותה הרבות, העלתה הלהקה הפקות רבות, למבוגרים וילדים, הופיעה בכל רחבי הארץ ובחו"ל ואף זכתה בהוקרות רבות.

הלהקה פונה לכל שכבות האוכלוסייה ולכל הגילאים וחושפת את הקהל הישראלי לתרבות הפלמנקו.

כיום נחשבת הלהקה למובילה בתחומה וזוכה להערכה רבה בארץ ובחו"ל בזכות הסגנון והרפרטואר הייחודיים שלה.

בין ההפקות הבולטות של הלהקה: **הגברת עם הקמליות**,  **דוד ובת שבע-דרמת פלמנקו**  ו**דון קישוט** למבוגרים ו- **כרמן**, **שלגיה ושבעת הגמדים** ו**החתול במגפי הקסם** לילדים.

**מיכל נתן:**

* **רקדנית אורחת בלהקתו של הרקדן מיגל אנחל** מספרד במסגרת מופעי להקתו ברחבי העולם.
* **מנהלת בית ספר וסטודיו למחול בתל אביב -** 'הסטודיו לפלמנקו של מיכל נתן'. כמו כן, אחריות על מספר שלוחות של הסטודיו (גבעת שמואל, מודיעין, חדרה, כפר המכביה).
* קידום נושא **גברים רוקדים פלמנקו** בישראל.
* קיום מועדוני "טבלאו פלמנקו", בו מארחת דמויות נבחרות מעולם הפלמנקו.
* מקיימת סדנאות ומפגשי מחול בכל רחבי הארץ (סמינר הקיבוצים- מגמת מחול, בתי ספר למחול, מגמות מחול וכד').
* יוצרת כוריאוגרפיות עבור מגוון גופים (בית צבי, ביה"ס למשחק של יורם לוינשטיין, דניאל ולילה אקילוב, להקת הנוער של "מחולה", להקת הבוגרים- "משגב" ועוד).

**בארץ:  מנהלת אמנותית, כוריאוגרפית וסולנית של חמש עשרה  הפקות רפרטואריות מלאות של להקת  הפלמנקו הישראלית COMPAS:**

**QUINCE – יצירה מקורית. מספר 15 של הלהקה**

**Pavo Real -** הפקה רבת משתתפים. שיתוף פעולה ישראל-ספרד, סיפור מקורי על אהבה, קנאה, מאבקי כוח ויצרים, המשלב מוסיקת פלמנקו וטנגו ארגנטינאי.

**OTROS      -** כוריאוגרפים מספרד ומישראל יוצרים ללהקת הפלמנקו הישראלית

**שלגיה ושבעת הגמדים**- מופע תיאטרון-פלמנקו המבוסס על אגדת הילדים הידועה

**Con el Tiempo -** מסע אל עולם הפלמנקו

**דוד ובת שבע - דרמת פלמנקו** - פרשנות אישית אמנותית לסיפור המקראי

**הגברת עם הקמליות -** הפקה משותפת ישראל-ספרד. עיבוד לסיפור המפורסם

**Cuatro Caminos -** מופע החוזר אל שורשי הפלמנקו. משלב לראשונה גברים

**Luna y Media** - מופע חדשני, פורץ גבולות מסגנון ה-Flamenco Nuevo

**Espejo** - דיאלוג בין הפלמנקו לעולמות אמנותיים אחרים

**"כרמן-**  מופע תיאטרון פלמנקו לכל המשפחה

**Mi Alma -** מופע פלמנקו מקורי ואותנטי

**"המניפה הקסומה"** - מסע אל עולם הפלמנקו לילדי החטיבה הצעירה

**בעולם:**

* **מיכל הוזמנה על ידי להקתו של מיגל אנחל להצטרף ללהקתו כרקדנית אורחת קבועה בסיורי הופעות של להקתו בעולם (יפן, גרמניה) - החל משנת 2005 ועד היום.**
* **ספטמבר 2009 –** השתתפות בפסטיבל היהודי הבינלאומי של בודפשט, הונגריה עם המופע " דוד ובת שבע".
* **פברואר 2009 (עם המופע 'דוד ובת שבע') ומרץ 2006 -** השתתפות בפסטיבל החורף הבינלאומי של סרייבו, בוסניה.
* **הזמנה רשמית והשתתפות בתחרות כוריאוגרפים יוקרתית  (Certamen XIII)**במדריד עם קטעים מההפקה Luna y Media (2004), כולל עלייה לגמר.
* **אוקטובר 2003 ו- 2005- השתתפות עם הלהקה בפסטיבל בינלאומי בירבן, ארמניה**

(High Fest International Festival)

* **העברת סדנאות (Master Classes) באוניברסיטה של מדריד,** בבית הספר הגבוה לתיאטרון ולקולנוע, ירבן, ארמניה וכן באקדמיה למשחק, אוניברסיטת פראג.